cy ceb su is cy cy cy fr fr fr fr fr fr fr fr fr cy cy cy cy cy cy cy cy cy de cy cy cy cy cy cy cy cy
BYDD GERDDI BODFACH AR AGOR, AR Y CYD Â’R CYNLLUN GERDDI CENEDLAETHOL, DDYDD LLUN GŴYL Y BANC 28ain MAI 2018
Ers ein diwrnod Gardd Agored diwethaf yn 2016, rydyn ni wedi carthu ac ail-leinio’r llyn bach ac wedi darganfod ffynnon gudd a fydd i’w gweld ym mis Mai. Fel arfer, fe fydd y llwyni rhododendron a’r asaleas yn eu llawn blodau. Mae’r iard a’r gerddi ffurfiol bellach yn cyrraedd eu haeddfedrwydd ac mae’r ardd gerfluniau wedi’i hadfywio yn sgil ailblannu’r gwelyau iris yn ddiweddar. Mae digonedd i’r ymwelydd ei weld a’i fwynhau rhwng y tocwaith, y coed enghreifftiol, y teithiau cerdded trwy’r llwyni, y berllan a’r cytiau cŵn Fictoraidd.
Fe fydd yna baned a chacenni cartref blasus i’w cael yno, ac fe fydd cerddorion o Faldwyn yn perfformio cerddoriaeth fyw. Hefyd, fe fydd yna stondinau elusennol, arddangosfa o gelf wedi’i chreu yng ngerddi Bodfach gan fyfyrwyr Ysgol Uwchradd Llanfyllin, ac ardal chwarae i’r plant.
Fe fydd yr Ardd ar agor rhwng 2pm a 5.30pm a’r pris mynediad ydy £3.50 a phlant am ddim. Gwneir rhodd o’r arian a dderbynnir i ddwy elusen leol, sef Cyfeillion Eglwys Sant Myllin a Dolen Ffermio, ac fe aiff y gweddill i elusennau y mae NGS yn eu cefnogi, yn cynnwys Cymorth Canser Macmillan, Marie Curie a Parkinson’s UK.
Gerddi Neuadd Bodfach - 2016 >>
HAFAN | CEFNDIR | GWEITHGAREDDAU | PWY RYDYM NI'N EU HELPU | GRANTIAU | CYSYLLTU Â NI
©2018 Ymddiriedolaeth Bodfach. Elusen Gofrestredig rhif. 1114285.